[image: Kuvahaun tulos haulle nipsu]TERVETULOA NIPSUILLE!


Tervetuloa Pikku-Trimmin päiväkotiin Nipsujen ryhmään.

Nipsujen puhelinnumero: 040 510 3827

Ryhmässämme aikuisina ovat:
· Varhaiskasvatuksen opettaja: Jaana Tuppurainen
· Varhaiskasvatuksen lastenhoitajat: 
Ella Aunola ja Minna Kiviniemi
Tarvittaessa Hanna Suni ja Sari Honkola ( kiertäviä)
· Varhaiserityisopettaja (veo) Mira Mäkelä vierailee myös ryhmässämme
· Ryhmässämme vierailee lisäksi opiskelijoita, sijaisia sekä mahdollisesti terapeutteja

Nipsujen päivärytmi:
· Aamupala klo 8 (aamupala tarjotaan lapsille, jotka tulevat hoitoon viimeistään klo 8.15)
· Toiminta ja aamupäiväulkoilu pienryhmissä klo 9-11 välillä
· Lounas noin klo 11 (Usein ruokailemme kahdessa pienryhmässä klo 10.45 ja 11.15)
· Lepoaika klo 12-13, mahdollisuus nukkumiseen klo 14 asti
· Välipala klo 14 (lapsille, joiden hakuaika 14.15 tai myöhemmin)
· Iltapäivisin leikkiä ja muuta toimintaa sekä sisällä että ulkona
· Päivällinen klo 17 (päivällinen tarjotaan lapsille, jotka ovat hoidossa vähintään klo 17.15 saakka).
· Iltapala noin klo 19.30 (iltapala tarjotaan lapsille, jotka ovat hoidossa vähintään klo 20 saakka).

Huomioitavaa:
· Vuorohoitoryhmänä toimii Hattien ryhmä: lapset, jotka tulevat ennen klo 7.30 tai ovat hoidossa klo 17 jälkeen, kokoontuvat kaikki Hattien ryhmään
· Päiväkotiin tultaessa:
· SOITA OVIKELLOA, niin tiedämme tulla vastaan
· läpyskällä sisäänkirjaus infotauluun. (Ilmoitathan henkilökunnalle, jos et pysty kirjausta tekemään.)
· käsienpesu (vanhempi huolehtii lapsensa huolellisesta käsienpesusta)
· lapsen saattaminen henkilökunnan luokse. 
· Hakutilanteessa sekä uloskirjaus että ilmoitus henkilökunnalle.
· Muistathan varata lapsen hoitoajat ajoissa Päikkyyn. Emme voi taata, että myöhässä tulleet hoitoajat onnistuvat.

· Ilmoita muutoksista hoitoajoissa HETI, kun tiedät niistä. Muutokset voi laittaa suoraan Päikkyyn, mutta laita viesti myös puhelimeen. Viestin voi laittaa vaikka illallakin, jolloin aamun ensimmäinen työntekijä näkee sen ja pystyy tarvittaessa reagoimaan siihen työvuoromuutoksilla tms.
· Ilmoitathan henkilökunnalle etukäteen, jos lastanne tuo tai hakee muu kuin lapsen huoltaja.
· Toivomme avointa keskustelua puolin ja toisin toiveista lapsenne hoitoa koskien, sekä päivän kulusta niin kotona kuin hoidossa.


Nipsujen toiminta:
· Nipsuilla touhuavat 3-5-vuotiaat lapset. Maanantaisin kokoonnumme yhteiseen viikon aloitukseen, muulloin toimimme pienryhmissä. Joskus lapset jaetaan kahteen  vaihtelevaan ryhmään, joskus kolmeen kiinteään pienryhmään. 
· Ryhmien kokoonpanot löytyvät eteisestä kuivauskaapin ovesta. Ovesta löytyy myös tieto, jääkö lapsi yhdeksältä ensin sisälle vai lähteekö ulos. Tietoa löytyy myös mm. viikko-ohjelmasta. Sieltä löytyy myös osoite ja QR-koodi, josta pääsee pedanet-sivullemme. Kannattaa käydä katsomassa, mitä pedanet-sivulta löytyy. Sivua päivitämme viikottain. 

· Toiminnassamme pyrimme kiireettömyyteen ja aitoon läsnäoloon. Meille on tärkeää positiivinen pedagogiikka ja huumori. Tavoitteenamme on antaa tilaa lasten toiveille ja ideoille ja toteuttaa niitä varhaiskasvatusarjessa. Leikki on hyvin tärkeässä roolissa. Siirtymien porrastaminen ja pienryhmätoiminta lisäävät arjen seesteisyyttä ja antavat aikaa huomioida jokainen lapsi.

· Vasukeskusteluja käydään vähintään kerran vuodessa. Viisivuotiaiden kohdalla keskustelut käydään syyspuolella ja vasunarvioinnin aika on keväällä (tiedonsiirto esiopetukseen). Lisäksi keskusteluja voidaan sopia aina tarvittaessa. Keskustelun ja havaintojen pohjalta luotava varhaiskasvatussuunnitelma on merkittävä varhaiskasvatuksen henkilökunnan työväline, joka ohjaa toiminnan suunnittelua lapsen vahvuuksia ja tarpeita vastaavaksi.

· Syntymäpäiviä juhlistamme lauluin ja kortein. Perheiden ei tarvitse huolehtia tarjottavista tms.

· Jumppasalivuoro Nipsuilla on tiistaisin.

· Yhden oman lelun saa tuoda vaikka joka päivä. Ei mielellään sellaista, jossa on pieniä osia. Ei myöskään aseita tai muita pelottavia leluja. ”Lelu” voi olla myös vaikka kirja.




Mitä päiväkotiin olisi hyvä varata lapselle mukaan?
· Päiväkodissa leikitään ja touhutaan aktiivisesti, minkä vuoksi lapsen päivittäinen vaatetus olisi hyvä olla sellainen, jossa lapsen on mukava ja helppo olla. TARKISTATHAN, että vaatteet eivät ole liian pieniä tai liian isoja. Jumppapäivän varalle on hyvä tarkistaa, että mukana on lyhythihainen paita ja liikkumiseen sopivat housut.
· [bookmark: _GoBack]Varavaatteita on hyvä varata lapselle mukaan vaikka reppuun, jota on helppo kuljettaa kodin ja päiväkodin välillä tarvittaessa. Varavaatereppuun saisi varata muutamat parit paitoja ja housuja, sukkia ja pikkuhousuja voi olla useampikin pari. Myös varavaatteet kannattaa tarkistaa säännöllisesti, että niitä on riittävästi ja ne ovat sopivan kokoisia. Myös ulkovaatteita, kuten pipoja ja hanskoja olisi hyvä olla vähintään yksi pari varalla. Lämpimillä ilmoilla toivoisimme toisia vaihtohousuja ulkoilua varten. 
· Huolehdithan lapsen vaatteiden ja muiden tavaroiden nimikoinnista, mikä auttaa päiväkodin henkilökuntaa tunnistamaan lasten vaatteet. Meille on ihan mahdottomuus muistaa millaiset kengät tai sukat tai muut vaatteet kullakin lapsella on.
· Nimettömiä vaatteita ripustamme eteiseen narulle. Tarkistakaa siitä silloin tällöin onko tuttuja vaatteita. 
Muistattehan, että meille voi jutella aina, jos herää kysymyksiä jostain asiasta!

ILOISIN, AVOIMIN YHTEISTYÖTERVEISIN, 
Jaana, Ella ja Minna

